અંકિત શીતલીથી ડરે તો છે જ, જો એ કંઈક પરાક્રમ કરશે તો શીતલી એને ધોઈ, નીચોવીને ખાલી સુકવવાનો જ બાકી રાખશે. મારે જ કશું કરવું પડશે. મારા માટે ધર્મસંકટ આવી પડ્યું; કિન્તુ હું ધર્મનિરપેક્ષ રહી અંકિતની જ મદદ કરીશ એવું મેં મનમાં નક્કી કર્યું. હું શીતલીના ઉપવાસને કેમ તોડવો તેનો વિચાર કરતો બપોરે પ્યોર રાજકોટિયન થઈ સુઈ ગયો. પત્ની તેની ભગત વાર્તા માટે મંદિરે જતી રહી. પાછલી બપોરે ઊઠી જાતે જ ચા બનાવી હું ઘેરથી નીકળ્યો.